**VÝZVA NA PREDLOŽENIE PONUKY**

zákazka zadávaná postupom podľa § 117 ods. 1 „zákazka s nízkou hodnotou“ v súlade so  zákonom

č. 343/2015 Z. z. o verejnom obstarávaní v znení neskorších predpisov (ďalej len „ZVO“)

**1)** **Identifikácia verejného obstarávateľa:**

Názov: Fakultná nemocnica Nitra

Adresa: Špitálska 6,  94901 , Nitra

Krajina: Slovenská republika

Štatutárny orgán: JUDr. Marian Korytiak, PhD.,

IČO: 17336007

DIČ: 2021205197

**Kontaktná osoba pre verejné obstarávanie:**

JUDr. Alžbeta Kentošová, alzbeta.kentosova@fnnitra.sk

Telefón: +421 376545616

e-mail : alzbeta.kentosova@fnnitra.sk

**2)** **Predmet zákazky:**

Názov predmetu zákazky: Dodávka a montáž sadrokartónu na základe Rámcovej dohody

Druh zákazky: stavebné práce

**Opis predmetu zákazky:**

Predmetom zákazky je dodávka a montáž sadrokartónových dosiek a súvisiaceho tovaru na základe rámcovej dohody podľa špecifikácie a v predpokladaných množstvách uvedených v Prílohe č.1 tejto výzvy.

Uchádzačom sa neumožňuje predložiť variantné riešenie vo vzťahu k požadovanému predmetu zákazky.

Súčasťou predmetu obstarávania sú súvisiace služby spojené s dopravou na miesto dodania/realizácie a ďalšie súvisiace náklady s dodaním/realizáciou predmetu zákazky.

**Predpokladaná hodnota:** **:** 69 000 € bez DPH

**3)** **Miesto a lehota plnenia:**

Adresa dodania: Špitálska 6, 94901 Nitra, Slovenská republika, resp. podľa dohody medzi zmluvnými stranami.

Trvanie zmluvy: 12 mesiacov odo dňa účinnosti zmluvy, resp. do vyčerpania celkovej ceny.

Lehota plnenia: nakoľko výsledkom zadávania zákazky je uzavretie Rámcovej dohody, plnenie sa bude uskutočňovať na základe čiastkových objednávok. Podmienky dodania sú uvedené v návrhu Rámcovej dohody, ktorej vzor tvorí Prílohu č. 2 tejto výzvy.

**4)** **Typ zmluvy, ktorá bude výsledkom verejného obstarávania:**

Typ zmluvy:  Rámcová dohoda

**5)** **Zdroj finančných prostriedkov a podmienky financovania:**

Predmet zákazky bude financovaný z vlastných prostriedkov verejného obstarávateľa, formou bezhotovostného platobného styku, na základe objednávky verejného obstarávateľa. Ostatné platobné podmienky sú uvedené v návrhu Rámcovej dohody, ktorej návrh tvorí prílohu tejto výzvy.

**6)** **Komunikácia a vysvetľovanie:**

Komunikácia medzi verejným obstarávateľom a záujemcami/uchádzačmi sa uskutočňuje v tomto verejnom obstarávaní elektronickou formou, ktorá zabezpečí trvalé zachytenie ich obsahu, prostredníctvom systému ERANET (ďalej len „ ERANET").

Pre potreby elektronickej komunikácie je každý záujemca/uchádzač povinný zaregistrovať sa v systéme ERANET na URL adrese: **https://fnnitra.eranet.sk/**

Komunikácia sa bude uskutočňovať výhradne v slovenskom jazyku prípadne v českom jazyku a to písomnou formou v elektronickej podobe prostredníctvom systému ERANET.

Za moment doručenia elektronickej informácie sa považuje moment jej odoslania, t.j. moment uloženia elektronickej zásielky v elektronickej schránke adresáta v systéme ERANET.

**7)** **Ponuka:**

Vo svojej ponuke predložte nasledovné doklady a dokumenty:

| **P.č.** | **Požiadavka na ponuku** |
| --- | --- |
| 1. | Vyplnená a podpísaná príloha č. 1 |
| 2. | Vyplnená a podpísaná príloha č. 3: Vyhlásenie o neexistencii konfliktu záujmov |

Pre predloženie ponuky sa musí uchádzač zaregistrovať na adrese https://fnnitra.eranet.sk/. Registrácia je pre uchádzačov bezplatná.

**8)** **Vyhotovenie ponuky:**

Ponuka musí byť predložená elektronicky. Ponuka musí byť vyhotovená a predložená v elektronickej podobe vo formáte, ktorá zabezpečí trvalé zachytenie jej obsahu.

Dokumenty a doklady, ktoré tvoria ponuku uchádzača a ktoré neboli pôvodne vyhotovené v elektronickej forme, ale v listinnej, sa prostredníctvom systému ERANET predkladajú zoskenované. Dokumenty a doklady, ktoré tvoria ponuku uchádzača a ktoré boli pôvodne vyhotovené v elektronickej forme sa prostredníctvom systému ERANET predkladajú v pôvodnej elektronickej podobe.

Dokumenty, ktoré uchádzač podpisuje musia byť podpísané osobou oprávnenou konať v mene uchádzača. V prípade, ak sú dokumenty v ponuke podpísané osobou inou ako je štatutárny orgán alebo člen štatutárneho orgánu, verejný obstarávateľ požaduje predložiť splnomocnenie pre zástupcu uchádzača, ktorý je oprávnený konať v mene uchádzača v záväzkových vzťahoch.

Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

**9)** **Miesto a lehota na predkladanie ponuky:**

Ponuka bude predložená v elektronickej podobe na URL adrese **https://fnnitra.eranet.sk/**

Lehota na predkladanie ponuky: **8.8.2022 09:00**

Manuál pre uchádzača k zadávaniu elektronickej ponuky sa nachádza na prihlasovacej stránke do systému ERANET. Elektronickú ponuku nie je možné predložiť po uplynutí lehoty na predkladanie ponúk. Verejný obstarávateľ preto záujemcom odporúča, aby svoju ponuku zaslali v dostatočnom časovom predstihu.

Ponuka sa považuje za predloženú v predmetnom verejnom obstarávaní až po jej záväznom odoslaní v systéme ERANET. Vloženie údajov, dokumentov a dokladov bez ich záväzného odoslania sa nepovažuje za predloženie ponuky. Po záväznom predložení ponuky (rozumej jej odoslaní) je uchádzačovi zaslaný notifikačný email o doručení tejto ponuky verejnému obstarávateľovi.

**10)**      **Vyhodnocovanie ponúk:**

Verejný obstarávateľ vyhodnotí predložené ponuky podľa nasledujúceho kritéria:

**najnižšia cena za celý predmet zákazky bez DPH**

Navrhovanú cenu je potrebné zaokrúhliť na 2 des. miest/-a. Ak uchádzač predloží cenu na viac ako určený počet desatinných miest, bude jeho cena zaokrúhlená v zmysle všeobecných platných pravidiel o zaokrúhľovaní (tj. od číslice 5 - vrátane sa bude zaokrúhľovať smerom nahor).

**Použitie elektronickej aukcie:  nie**

Za úspešnú bude označená ponuka s najnižšou predloženou cenou za celý predmet zákazky v EUR **bez DPH**.

Na základe kritérií na vyhodnotenie ponúk bude identifikovaný úspešný uchádzač, ktorému verejný obstarávateľ oznámi, že uspel a s ktorým uzatvorí zmluvný vzťah. Neúspešným uchádzačom verejný obstarávateľ zašle informáciu o výsledku vyhodnotenia ponúk, s informáciou, že neuspeli a s uvedením dôvodu.  Uchádzačom, ktorí predložia svoje ponuky nevzniká žiadny nárok na úhradu nákladov, ktoré mu vznikli s prípravou a doručením ponuky.

Ak bola predložená viac ako jedna ponuka, verejný obstarávateľ vyhodnocuje splnenie požiadaviek na predmet zákazky a splnenie podmienok účasti po vyhodnotení ponúk na základe kritériá na vyhodnotenie ponúk, a to iba v prípade uchádzača, ktorý sa umiestnil na prvom mieste v poradí. Ak dôjde k vylúčeniu tohto uchádzača, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky. Uvedené pravidlá nevylučujú, aby verejný obstarávateľ vyhodnotil splnenie požiadaviek na predmet zákazky a splnenie podmienok účasti v prípade všetkých uchádzačov, ktorí predložili ponuku.

**9) Podmienky účasti vo verejnom obstarávaní:**

* 1. Uchádzač musí spĺňať podmienku účasti týkajúcu sa osobného postavenia podľa § 32 ods. 1 písm. e) zákona – musí byť oprávnený uskutočňovať stavebné práce, ktoré zodpovedajú predmetu zákazky. Uchádzač nemusí predkladať v ponuke doklad o oprávnení uskutočňovať stavebné práce, ktoré zodpovedajú predmetu zákazky v súlade s prvou vetou, túto skutočnosť si overí verejný obstarávateľ sám v príslušnom registri, v ktorom je uchádzač zapísaný.
  2. Uchádzač nesmie byť vedený v registri osôb so zákazom účasti vo verejnom obstarávaní, ktorý vedie Úrad pre verejné obstarávanie podľa § 183 zákona, túto skutočnosť si overí verejný obstarávateľ sám na webovej stránke Úradu pre verejné obstarávanie. V prípade, že uchádzač je vedený v tomto registri ku dňu predkladania ponúk, nebude jeho ponuka hodnotená.
  3. U uchádzača nesmú existovať dôvody na vylúčenie podľa § 40 ods. 6 písm. f) zákona (konflikt záujmov) - o tejto skutočnosti uchádzač predloží v ponuke čestné vyhlásenie podpísané osobou oprávnenou konať v mene uchádzača. Formulár čestného vyhlásenia tvorí prílohu č. 3 tejto výzvy.

**10)      Ďalšie informácie verejného obstarávateľa:**

Verejný obstarávateľ si vyhradzuje právo zrušiť verejné obstarávanie v súlade s §57 zákona o verejnom obstarávaní.

**Prílohy:**

Výzva na predloženie ponuky

Príloha č.1 Návrh na plnenie kritérií

Príloha č.2 Návrh Rámcovej dohody

Príloha č.3 Vyhlásenie o neexistencii konfliktu záujmov

**...................................................**

|  |
| --- |
| **JUDr. Marian Korytiak, PhD.** |
| riaditeľ |